**LĒMUMS**

Liepājā

|  |  |  |
| --- | --- | --- |
| 2022.gada 14.aprīlī | Nr.145/6  (prot. Nr.6, 15.§) |  |

Par pašvaldības mantas atsavināšanu,

apmainot pret citu

Liepājas valstspilsētas pašvaldībā 2022.gada 30.martā saņemta sabiedrības ar ierobežotu atbildību “LIEPĀJAS ŪDENS” vēstule Nr.E-31-jur “Par lietus notekūdeņu kanalizācijas tīkliem”, kurā norādīts sekojošais. Sabiedrība ar ierobežotu atbildību “LIEPĀJAS ŪDENS” ir vienīgais uzņēmums, kas sniedz centralizētus ūdenssaimniecības pakalpojumus Liepājas valstspilsētā.

Lai nodrošinātu efektīvu un optimālu ūdenssaimniecības infrastruktūras uzturēšanu Liepājas valstspilsētā, nepieciešama tikai sabiedrisko pakalpojumu nodrošināšanai nepieciešamās ūdenssaimniecības infrastruktūras atrašanās sabiedrības īpašumā. Tādēļ tiek lūgts izlemt jautājumu par lietus notekūdeņu infrastruktūras nodošanu atbilstošai pašvaldības iestādei lietus notekūdeņu apsaimniekošanas sekmīgai nodrošināšanai.

Sabiedrības ar ierobežotu atbildību “LIEPĀJAS ŪDENS” ārkārtas dalībnieku sapulce 2022.gada 3.martā lēmusi konceptuāli piekrist sabiedrības ar ierobežotu atbildību “LIEPĀJAS ŪDENS” piederošo specializēto nekustamo īpašumu (inženierbūvju - lietus kanalizācijas tīklu, 23 ieraksti) atsavināšanai Liepājas valstspilsētas pašvaldībai, ja pretī tiek saņemts attiecīgs Liepājas valstspilsētas pašvaldības mantiskais ieguldījums.

Saskaņā ar likuma “Par pašvaldībām” 15.panta pirmās daļas 1.punktu pašvaldības autonoma funkcija ir organizēt iedzīvotājiem komunālos pakalpojumus, tai skaitā notekūdeņu savākšana, novadīšana un attīrīšana. Ņemot vērā likumā noteikto pašvaldības funkciju, lietderīgāk būtu lietus notekūdeņu infrastruktūrai atrasties pašvaldības īpašumā, kas nodrošinātu optimālāku tās uzturēšanu.

Savukārt pašvaldības īpašumā šobrīd atrodas publiskās infrastruktūras izbūves projektu realizācijas rezultātā radušies pamatlīdzekļi, kas nepieciešami efektīvai un optimālai ūdenssaimniecības infrastruktūras uzturēšanai Liepājas valstspilsētā un lietderīgāka un saimnieciski pamatotāka būtu šo pamatlīdzekļu atrašanās sabiedrības ar ierobežotu atbildību “LIEPĀJAS ŪDENS” īpašumā.

Pamatojoties uz likuma “Par pašvaldībām” 14.panta pirmās daļas 2.punktu, 15.panta pirmās daļas 1.punktu, 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 3.punktu, 38.panta pirmo, otro un trešo daļu, Publiskas personas finanšu līdzekļu un mantas izšķērdēšanas likuma 3.panta 3.punktu, izskatot sabiedrības ar ierobežotu atbildību “LIEPĀJAS ŪDENS” 2022.gada 4.marta vēstuli Nr.E-31-jur “Par lietus notekūdeņu kanalizācijas tīkliem”, sabiedrības ar ierobežotu atbildību “LIEPĀJAS ŪDENS” dalībnieka 2022.gada 3.marta lēmumu (sēdes protokols Nr.1/2.21.2), mantiskā ieguldījuma novērtēšanas eksperta Jāņa Rīdūža (sertifikāts Nr.60 nekustamā īpašuma vērtēšanā) Liepājas valstspilsētas pašvaldībai piederošo specializēto nekustamo īpašumu 2022.gada 11. un 14.marta novērtējumiem, sabiedrības ar ierobežotu atbildību “LIEPĀJAS ŪDENS” specializēto nekustamo īpašumu 2021.gada 10.decembra novērtējumu un izskatot Liepājas valstspilsētas pašvaldības domes pastāvīgās Finanšu komitejas 2022.gada 7.aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Atsavināt Liepājas valstspilsētas pašvaldībai piederošos specializētos nekustamos īpašumus (inženierbūves), Liepājas pilsētas pašvaldības iestādes “Liepājas pilsētas pašvaldības administrācija” grāmatvedības uzskaites inventarizācijas Nr.10251799, Nr.10251805, Nr.10251807, Nr.10251801, Nr.10252825, Nr.10252828, Nr.10252829, Nr.10252835, Nr.10252837, Nr.10252378, Nr.10252384, Nr.10252390, Nr.10252396, Nr.10252402, Nr.10252406, Nr.10252417, Nr.10252423, Nr.10252429, Nr.10252436, Nr.10252442, Nr.10252433, Nr.10252392, Nr.10252387, Nr.10252380, Nr.10252438, Nr.10252431, Nr.10252425, Nr.10252419, Nr.10252408, Nr.10252413, Nr.10252404, Nr.10252399 un Nr.10252444, apmainot pret sabiedrībai ar ierobežotu atbildību “LIEPĀJAS ŪDENS” piederošiem specializētajiem nekustamajiem īpašumiem (inženierbūvēm), sabiedrības ar ierobežotu atbildību “LIEPĀJAS ŪDENS” grāmatvedības uzskaites inventarizācijas Nr.2372, Nr.2462, Nr.2462A, Nr.2473, Nr.2489, Nr.2494, Nr.2494A, Nr.2547, Nr.3011, Nr.3012, Nr.3032, Nr.3032A, Nr.7035, Nr.7035A, Nr.7036, Nr.7036A, Nr.7093, Nr.7039A, Nr.7048, Nr.7048A, Nr.7058, Nr.7058A, Nr.7060, Nr.7060A, Nr.7061, Nr.7061A, Nr.7042, Nr.7042A, Nr.7046, Nr.7046A, Nr.7051, Nr.7051A, Nr.7053, Nr.7053A, Nr.7063, Nr.7063A, Nr.2220, Nr.2220A un Nr.2220B, kas nepieciešami pašvaldības autonomās funkcijas - organizēt iedzīvotājiem komunālos pakalpojumus, tai skaitā notekūdeņu savākšana, novadīšana un attīrīšana - īstenošanai.

2. Apstiprināt specializēto nekustamo īpašumu (inženierbūvju) nosacīto cenu:

2.1. Liepājas valstspilsētas pašvaldības īpašumam - 634 400 EUR (seši simti trīsdesmit četri tūkstoši četri simti *euro*);

2.2. sabiedrības ar ierobežotu atbildību “LIEPĀJAS ŪDENS” īpašumam - 634 100 EUR (seši simti trīsdesmit četri tūkstoši viens simts *euro*).

3. Noteikt, ka nosacīto cenu starpība ir 300 EUR (trīs simti *euro*) un tā sedzama naudā, sabiedrībai ar ierobežotu atbildību “LIEPĀJAS ŪDENS” to samaksājot Liepājas valstspilsētas pašvaldībai 1 (viena) mēneša laikā no šī lēmuma pieņemšanas.

4. Pēc lēmuma 3.punkta izpildes uzdot Liepājas pilsētas pašvaldības iestādei "Nekustamā īpašuma pārvalde" sagatavot lēmuma 1.punktā minēto specializēto nekustamo īpašumu (inženierbūvju) maiņas līgumu.

5. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt īpašumu maiņas līgumu.

6. Pēc lēmuma 1.punktā minētās mantas pārņemšanas nodot iegūto specializēto nekustamo īpašumu (inženierbūves) grāmatvedības uzskaitē Liepājas pilsētas pašvaldības iestādei “Komunālā pārvalde”.

7. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 4. un 6.punkta izpildi.

8. Gadījumā, ja sabiedrība ar ierobežotu atbildību “LIEPĀJAS ŪDENS” neveic lēmuma 3.punktā minēto maksājumu noteiktajā termiņā, lēmums zaudē spēku nākamajā dienā pēc noteiktā termiņa iestāšanās.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Finanšu pārvaldei, Juridiskajai daļai, Nekustamā īpašuma pārvaldei, SIA “LIEPĀJAS ŪDENS” 2 eks., Kapitālsabiedrību pārvaldības uzraudzības un revīzijas daļai, Izpilddirektora birojam | |